Dagens kreftforskning baserer seg på svært store datamengder som må analyseres på en tilstrekkelig og representativ måte. Med svært store datamengder er det en utfordring at utvelgelse av den beste og relevante informasjonen er lite standardisert.
Forskerne skal bruke avanserte statistikkverktøy for å standardisere metodene som benyttes innen bioinformatikk. Målet er å bedre utnytte informasjon som samles inn gjennom kreftforskning og behandling.
Kreftforeningen støtter prosjektet med 5 489 000 kroner.
Prosjektet ledes av Magne Thoresen, professor ved Avdeling for Biostatistikk ved Universitetet i Oslo. Han er del av forskergruppene Forebyggende Medisin og Epidemiologi og Målfeilsmodellering. Thoresen har mottatt midler fra Kreftforeningen ved flere tidligere anledninger.